TEL AVIV/GAZA. Militantní Palestínčania vystrelili v nedeľu raketu na prihraničné mesto Sderot ležiace na juhu Izraela. Po jej dopade nedošlo k materiálnym škodám, ani k zraneniam osôb, a to napriek tomu, že miesto dopadu bolo neďaleko obytného domu.Prečítajte si tiež: Prečítajte si tiež:
Vyplýva to z informácií, ktoré priniesli tlačové agentúry DPA a AP s odvolaním sa na izraelské policajné zdroje.
Lietadlá a tanky ozbrojených síl židovského štátu ostreľovali následne ciele radikálneho hnutia Hamas na severe pásma Gazy, uviedla hovorkyňa izraelskej armády v Tel Avive.
Podľa rezortu zdravotníctva v Gaze utrpel pri ostreľovaní izraelskej armády zranenia 20-ročný Palestínčan.
Hamas je palestínska islamistická sociálno-politická a polovojenská organizácia. V súčasnosti patrí medzi najvplyvnejšie politické hnutia palestínskych Arabov a od roku 2007 má pod kontrolou celé pásmo Gazy.